Job 35 - Heilige Bybel [Afrikaanse Bybel 1933/1953]
Verder het El¡hu aangehef en gesê:
Hou u dit vir reg, noem u dit: my geregtigheid voor God,
dat u vra wat dit u baat? Wat help dit my meer as wanneer ek sou sondig?
Âk sal u antwoord gee en aan u vriende saam met u.
Kyk op na die hemel en sien, en aanskou die wolke wat hoog bo u is.
As u sondig, watter skade is dit vir Hom? En is u oortredinge baie, wat kan u Hom daarmee aandoen?
As u regverdig is, wat gee u aan Hom? Of wat kan Hy uit u hand aanneem?
U goddeloosheid raak net 'n mens soos u, en u geregtigheid 'n mensekind.
Maar niemand sê nie: Waar is God, my Maker, wat lofsange gee in die nag,
wat ons meer leer as aan die diere van die aarde en ons wyser maak as die voëls van die hemel?
Sekerlik, na nietige klagte luister God nie, en die Almagtige slaan daar geen ag op nie.
Hoeveel minder as u sê u sien Hom nie! Die regsaak is voor Hom: wag dan op Hom.
Maar nou, omdat sy toorn nie straf nie, en Hy nie grootliks ag gee op oormoed nie,